PNL Vrancea a forțat Consiliul Județean să ia măsuri în privința depozitării deșeurilor

Partidul Național Liberal Filiala Vrancea a forțat administrația județeană condusă de Marian Oprișan să ia măsuri cu privire la depozitarea gunoaielor, în condițiile în care proiectul demarat în urmă cu aproape 10 ani nu este finalizat nici acum.

În urma numeroaselor luări de poziție ale președintelui PNL Vrancea, senatorul Cătălin Toma, ale deputatului Ion Ștefan și ale consilierilor județeni liberali, Consiliul Județean Vrancea a anunțat astăzi că va amenaja un depozit ecologic temporar la Movilița, pentru transferul gunoaielor din localitățile vrâncene.

Presiunea pe care PNL a pus-o pe CJ, după marile probleme ale primăriilor din Vrancea cu gunoiul menajer, iată că dă roade. Trebuie spus însă că această soluție tranzitorie trebuia găsită cu mult timp înainte, pentru a-i scuti pe vrânceni de plata majorată a taxei de salubrizare. Așa se întâmplă însă când CJ Vrancea are o conducere care lasă de dorit.

Și în acest moment majoritatea primăriilor sunt în imposibilitatea derulării contractelor de salubrizare din cauza refuzului rampelor județelor vecine.

PNL va continua să monitorizeze activitatea Consiliului Județean și va urmări derularea proiectelor administrației județene, pentru a se asigura că factorii de decizie își fac treaba așa cum așteaptă vrâncenii de la ei.

**Departament Comunicare PNL Vrancea, 2 noiembrie 2017**

*   